ישראל רול (ארכאולוג)

ישראל רוֹל (26 בדצמבר 1937 – 20 ביוני 2010) היה ארכאולוג ישראלי, פרופסור לארכאולוגיה באוניברסיטת תל אביב, שהתמחה בחפירות אפולוניה/ארסוף ובסקר הדרכים הרומיות בארץ ישראל (בשיתוף בנימין איזק).

ביוגרפיה
בשנים 1960–1964 למד לתואר ראשון בארכאולוגיה והיסטוריה יהודית באוניברסיטה העברית בירושלים, והמשיך את לימודיו עד סיום הדוקטורט ב־1970 באוניברסיטת הסורבון בפריז. עבודת הדוקטורט שלו, שנכתבה תחת הנחייתו של  עסקה באיקונוגרפיה של פולחן מיתרה במזרחה של הרפובליקה הרומית.

במהלך לימודיו בצרפת, ניצל רל את חופשותיו בכדי להשתת, במספר חפירות בארץ, כולל חפירותיו של יעקב קפלן ביפו וביבנה-ים.

ב־1970 החל ללמד בחוג ללימודים קלאסיים באוניברסיטת תל אביב, וב־1996–1998 עמד בראש החוג.

השתתף בחפירות עין בוקק, מצד תמר, תל יעוז, תל קדש

בשנים 1977–1984 עמד רול בראש משלחת החפירות הארכאולוגיות בארסוף (הרצליה) יחד עם איתן איילון, וחזר בגפו לנהל משלחת חפירה באתר בשנים 1990–2006. לאחר שפרש מעבודתו כמרצה עסק בפרסום העונות האחרונות של אפולוניה–ארסוף. חיבר מאמרים רבים וכמה ספרים.

הדרכים הרומיות ביהודה
זוהי עבודת סקר בשני כרכים שרול תיעד, ניתח ופרסם בהוצאה הגאוגרפית ב.א.ר. באוקספורד ביחד עם בנימין איזק. בכרך השני הצטרף אליהם משה פישר. הכרך הראשון (Roman Roads in Judaea, I, The Scythopolis-Legio Road) מתאר את הדרכים מבית שאן ובכרך השני (Roman Roads in Judaea, ii, The Jaffa - Jerusalem Roads) מתארים פישר איזק ורול את הנסיעות מיפו לירושלים בכל התקופות. בספרים מופיע תיאור מפורט של כל האתרים לאורך הדרכים וגם דיווח של מקורות עתיקים ומאוחרים יותר ופרסום כתובות. עתיד לצאת לאור כרך שלישי של עבודת הסקר.

מאמריו 
עם מאמריו החשובים של רול נמנה המאמר "יהודה בשנים הראשונות לשלטונו של הדריאנוס", אותו כתב בצוותא עם בנימין איזק. המאמר בוחן את הצבא הרומי ביהודה, וגורס כי חיל המצב הוכפל לפני מרד בר כוכבא ולא אחרי מרד בר כוכבא, כפי שהיה מקובל לחשוב, דבר המשנה את התמונה של המתיחויות ששררו בין היהודים. מאמרים נוספים:
 With BH Isaac, A Milestone of AD 69 from Judaea. Journal of Roman Studies 56 (1976), pp.9-14.
 With BH Isaac, Legio II Traiana in Judaea. ZPE 33 (1979), pp.149-156

ספריו 
 Benjamin Isaac and Israel Roll, Roman Roads in Judaea, 2 vols., Oxford :B.A.R. (BAR International Series'), 1982-1996. (התוכן: v. 1: The Legio-Scythopolis Road, 1982. v. 2: Moshe Fischer, Benjamin Isaac, Israel Roll, The Jaffa-Jerusalem Roads'', 1996)
 ישראל רול, איתן איילון, אפולוניה ודרום השרון: דגם של עיר חוף והעורף היישובי שלה; עם נספחים מאת שלמה יזרעאל [ואחרים], תל אביב הקיבוץ המאוחד, 1989.

 Yoram Tsafrir, Leah Di Segni and Judith Green, Tabula Imperii Romanii: Iudaea, Palaestina: Eretz Israel in Hellenistic, Roman and Byzantine Periods: Maps and Gazetteer; with contributions by Israel Roll and Tsvika Tsuk, Jerusalem: Israel Academy of Sciences and Humanities, 1994.
 Israel Roll and Oren Tal (eds.), Appolonia-Arsuf: Final Report of the Excavations, Tel Aviv: Emery and Claire Yass publications in archaeology (Monograph Series (Universitat Tel Aviv - ha-Makhon learkheologya)), 1999. (התוכן: v. 1. The Persian and Hellenistic Periods; (with appendices on the Chalcolithic and Iron Age II remains)'')
 ישראל רול, אורן טל ומיכאל וינטר (עורכים), מפגש הצלבנים והמוסלמים בארץ ישראל: השתקפותו בארסוף, בסידנא עלי ובאתרי החוף, תל אביב: הקיבוץ המאוחד ('אפולוניה-ארסוף – מחקרים נלווים'), תשס"ז 2007.

קישורים חיצוניים
 
 
 
 
 Moshe Fischer and Oren Tal, IN MEMORIAM: Israel Roll, (1937–2010), Tel Aviv 37 (2010), 139–140

מפרי עטו:
 The Mysteries of Mithrasin the Roman Orient: The Problem of Origin, Journal of. Mithraic Studies 2,1 (1977-78), 53-68

הערות שוליים

סגל אוניברסיטת תל אביב: ארכאולוגיה ותרבויות המזרח הקדום
ארכאולוגים ישראלים
חוקרי העת הקלאסית
עולים בשנות ה-1950
בוגרי האוניברסיטה העברית בירושלים
אישים הקבורים בבית הקברות הישן בהרצליה
ישראלים שנולדו ב-1937
ישראלים שנפטרו ב-2010